RAPPORT FRA KOMMISSIONEN TIL EUROPA-PARLAMENTET OG RÅDET OM EIB'S EKSTERNE VIRKSOMHED I 2013 MED EU'S BUDGETGARANTI OG OM GENNEMFØRELSE AF AFGØRELSE NR. 1080/2011/EU AF 25. OKTOBER 2011, DER DÆKKER FINANSIERINGSTRANSAKTIONER UNDERTEGNET AF EIB I PERIODEN 2007 TIL JUNI 2014 /* COM/2014/0674 final */





1. INDLEDNING I henhold til Europa-Parlamentets og Rådets afgørelse nr. 1080/2011/EU af 25. oktober 2011 om en EU-garanti til Den Europæiske Investeringsbank mod tab i forbindelse med lån til og lånegarantier for projekter uden for Unionen[1] ("afgørelsen" eller "EU-garantien") skal Kommissionen på baggrund af EIB's årlige beretninger aflægge årlig rapport om EIB-finansieringstransaktioner, der gennemføres under EU-garantien. Nærværende rapport indeholder også et resumé af de transaktioner, som EIB på egen risiko har gennemført i 2013 i de regioner, der er omfattet af afgørelsen. EIB's transaktioner i landene i Afrika, Vestindien og Stillehavet (AVS) samt i oversøiske lande og territorier (OLT) gennemgås i en særskilt årsberetning[2]. I henhold til afgørelsens artikel 17 skal Kommissionen forelægge Europa-Parlamentet og Rådet en endelig rapport om anvendelsen af afgørelsen. Den endelige rapport findes i bilaget og dækker EIB's eksterne finansieringstransaktioner i perioden fra 2007 til 30. juni 2014 efter forlængelsen af afgørelsen med seks måneder. Vedlagte arbejdsdokument fra Kommissionens tjenestegrene indeholder mere detaljerede oplysninger og statistiske tabeller om ovennævnte aktiviteter fordelt på projekter, sektorer lande og regioner. Efter et nyt år med gennemførelse af EIB's nye ramme for resultatmåling (REsults Measurement (REM)) gives der i denne rapport mere detaljerede oplysninger om de forventede resultater baseret på de i 2013 godkendte EIB-finansieringstransaktioner. De faktiske resultater baseret på seks udvalgte casestudier af transaktioner, der er under gennemførelse, gennemgås i arbejdsdokumentet. Den 16. april 2014 vedtog Europa-Parlamentet og Rådet en ny afgørelse nr. 466/2014/EU[3] om en EU-garanti til Den Europæiske Investeringsbank mod tab i forbindelse med finansieringstransaktioner til støtte for investeringsprojekter uden for Unionen i perioden 2014-2020. 2. VIGTIGSTE RESULTATER I afgørelsen fastsættes et samlet loft for det generelle mandat på 27 484 mio. EUR og et yderligere klimaforandringsmandat på 2 000 mio. EUR, der blev aktiveret. Trods det udfordrende erhvervsklima i 2013 udvidede EIB sine transaktioner i de regioner, der er omfattet af afgørelsen, til 6,8 mia. EUR (6,5 mia. EUR i 2012). Finansiering under EU-garantien steg med ca. 0,4 mia. EUR til 4,4 mia. EUR, mens finansiering på EIB's egen risiko faldt med ca. 0,1 mia. EUR til 2,4 mia. EUR. EIB fortsatte med at vise sit stærke engagement i EU's klimadagsorden. Der blev undertegnet finansieringstransaktioner vedrørende klimaforanstaltninger i de regioner, der er omfattet af det eksterne mandat som defineret i afgørelsen, til et beløb af 2,1 mia. EUR i 2013 svarende til 31 % af de samlede undertegnelser. I januar 2012 lancerede EIB REM-rammen, som styrker målingen og indberetningen af resultaterne og virkningen af dens transaktioner som krævet i afgørelsen. Der er udviklet et omfattende sæt af indikatorer, som kan måles og overvåges objektivt, og som kan anvendes som rettesnor for vurderingen gennem projekternes livscyklus. De forventede resultater af alle de EIB-finansieringstransaktioner, der blev undertegnet i 2013, er opsummeret i arbejdsdokumentet. EIB's egen beretning om resultaterne af EIB's transaktioner uden for EU er offentliggjort på bankens websted[4]. I afgørelsen lægges der vægt på en bedre afstemning af EIB's aktiviteter i tredjelande med EU's eksterne politikker, programmer og instrumenter. I løbet af 2013 fortsatte EIB det tætte samarbejde med Kommissionen og EU-Udenrigstjenesten med henblik på at styrke overensstemmelsen og sammenhængen mellem EIB's indsats og EU's eksterne politikker. I denne sammenhæng blev aftalememorandummet mellem Kommissionen og EIB ajourført og udvidet til også at omfatte EU-Udenrigstjenesten. Det blev undertegnet af parterne den 12. september 2013. 3. FINANSIERINGSTRANSAKTIONER 3.1. Oversigt over EIB-finansiering i de regioner, der er omfattet af afgørelsen Nedenstående tabel giver en oversigt over omfanget af EIB's finansiering i 2013 i de regioner, der er omfattet af afgørelsen. Tabel 1: EIB's eksterne finansieringstransaktioner undertegnet i 2013 Lande, hvor der gennemføres transaktioner || Transaktioner under mandatet || EIB-trans-aktioner på egen risiko || I alt (mio. EUR) || Totalgaranti || Dækning af politiske risici || I alt Førtiltræ-delseslande || 960 || 0 || 960 || 1998 || 2958 Middelhavslande || 397 || 133 || 530 || 0 || 530 Østlige nabolande, Rusland || 1126 || 560 || 1686 || 119 || 1805 Asien og Latinamerika || 782 || 215 || 997 || 242 || 1240 Sydafrika || 0 || 260 || 260 || 0 || 260 I alt || 3265 || 1168 || 4433 || 2359 || 6793 Noter: Foruden ovennævnte beløb fra EIB's egne midler blev der i Middelhavslandene blev der undertegnet egenkapital- og mikrofinansieringstransaktioner til et samlet beløb af 53 mio. EUR ud af tredjepartsressourcer i Middelhavsområdet. Andelen af aktiviteter under EU-mandatet i den samlede volumen steg i 2013 med 4 % til 4,43 mia. EUR (3,96 mia. EUR i 2012) eller 65 % af den samlede finansiering i 2013 i de regioner, der er omfattet af afgørelsen. Størstedelen (85 %) af de transaktioner, som EIB finansierede på egen risiko, blev undertegnet i førtiltrædelseslande. I 2013 var 74 % af de lån, der blev undertegnet under EU-garantien, dækket af en totalgaranti, som anvendes i forbindelse med statslige og ikke-statslige transaktioner, mens 26 % var dækket af en garanti mod politiske risici (1,17 mia. EUR) i forbindelse med transaktioner med den private sektor. Alle andre risici blev båret af EIB. Misligholdelser af rentebetalinger og låneafdrag fra den syriske regering fortsatte i 2013[5]. Hvor EIB i 2012 EIB havde foretaget træk på garantifonden på i alt 42 mio. EUR og inddrevet 2,1 mio. EUR, foretog EIB i 2013 yderligere træk på i alt 64,8 mio. EUR. Figur 1: Årlig udvikling i EIB's eksterne långivning fra egne midler Ved udgangen af 2013 (se tabel 2) var det samlede undertegnede beløb (minus annulleringer) som omfattet af afgørelsen på 27 mia. EUR eller 92 % af det samlede loft i henhold til mandatet. Et samlet beløb på 2,46 mia. EUR var til rådighed for nye EIB-transaktioner under mandatet. Afgørelsens anvendelsesperiode blev automatisk forlænget med seks måneder ved udgangen af 2013, fordi Europa-Parlamentet og Rådet ikke havde vedtaget en ny afgørelse. Tabel 2: EIB's samlede undertegnelser og udbetalinger i medfør af mandatet (2007-2013) mio. EUR || Loft || Netto under-tegnelser || Netto under-tegnelser i % af loftet || Udbetalinger || Netto udbeta-linger i % af netto under-tegnelser Førtiltrædelseslande || 9 048 || 8 949 || 99 % || 5 648 || 63 % Middelhavsområdet || 9 700 || 8 381 || 86 % || 4 145 || 49 % Østlige nabolande, Rusland || 3 848 || 3 844 || 100 % || 898 || 23 % Asien og Latinamerika || 3 952 || 3 284 || 83 % || 2 322 || 71 % Sydafrika || 936 || 911 || 97 % || 558 || 61 % Generelt mandat i alt || 27 484 || 25 369 || 92 % || 13 571 || 53 % Klimaforandringsmandatet (2011-2013) || 2 000 || 1 656 || 83 % || 217 || 13 % Mandat i alt || 29 484 || 27 025 || 92 % || 13 788 || 51 % Note: Beløbene er omregnet til euro på basis af vekselkursen på tidspunktet for transaktionen Det fremgår af tabel 2, at EIB nåede eller næsten nåede de regionale lofter i førtiltrædelseslandene, de østlige nabolande og i Sydafrika i slutningen af 2013. Der var stadig et vist spillerum i især Middelhavslandene og de asiatiske og latinamerikanske lande. I henhold til afgørelsen kan op til 10 % omfordeles mellem de regionale lofter. Med hensyn til udbetalinger, som er en statusindikator for projektgennemførelsen, var 51 % af de nettobeløb, der var omfattet af undertegnelser i henhold til afgørelsen (13,8 mia. EUR), blevet udbetalt ved udgangen af 2013. Dette svarer til den sædvanlige gennemsnitlige tidsforskydning mellem undertegnelse og udbetaling. Asien og Latinamerika gjorde gode fremskridt med et træk på 71 % af de undertegnede nettobeløb, efterfulgt af førtiltrædelseslandene (63 %) og Sydafrika (61 %). I de østlige nabolande og Rusland forblev udbetalingerne under gennemsnittet, nemlig på 23 % af nettoundertegnelserne, på grund af indledningsvise forsinkelser i gennemførelsen af projekter og administrative forsinkelser i modtagerlandene. Satsen for udbetalinger under klimaforandringsmandatet er forholdsvis lav, da mandatet først blev aktiveret i slutningen af 2011. Tabel 3: Årligt undertegnede låneaftaler under den nuværende afgørelse (2007-2013) mio. EUR || 2007 (*) || 2008 || 2009 || 2010 || 2011 || 2012 || 2013 || Brutto i alt || Annulleringer || Netto i alt Førtiltrædelseslande || 389 || 2 009 || 2 859 || 1 535 || 874 || 821 || 610 || 9 096 || 147 || 8 949 Middelhavsområdet || 1 205 || 1 195 || 1 510 || 2 009 || 926 || 1 305 || 530 || 8 680 || 299 || 8 381 Østlige nabolande, Rusland || 0 || 170 || 233 || 631 || 675 || 934 || 1 443 || 4 085 || 241 || 3 844 Asien og Latinamerika || 305 || 469 || 1 051 || 643 || 310 || 300 || 584 || 3 662 || 378 || 3 284 Sydafrika || 0 || 203 || 280 || 50 || 115 || 100 || 260 || 1 008 || 96 || 912 Generelt mandat i alt || 1 899 || 4 045 || 5 932 || 4 867 || 2 900 || 3 460 || 3 427 || 26 530 || 1 161 || 25 369 Klimaforandringsmandatet (2011-2013) || || || || || 150 || 500 || 1 006 || 1 656 || — || 1 656 Førtiltrædelseslande || || || || || 150 || — || 350 || 500 || — || 500 Middelhavsområdet || || || || || || 350 || — || 350 || — || 350 Østlige nabolande, Rusland || || || || || || — || 243 || 243 || — || 243 Asien og Latinamerika || || || || || || 150 || 413 || 563 || — || 563 Sydafrika || || || || || || — || — || — || — || — Mandat i alt || 1 899 || 4 045 || 5 932 || 4 867 || 3 050 || 3 960 || 4 433 || 28 186 || 1 161 || 27 025 || (*) Indtil den 31. juli 2007 blev långivningen også gennemført under den foregående afgørelse for 2000-2007. Med hensyn til antallet af projekter blev der undertegnet 42 nye finansieringsaftaler under afgørelsen i 2013. I 2012 var der tale om 43 projekter. Se tabellen nedenfor. Tabel 4: Antal undertegnede aftaler pr. region i 2013 Regioner || Mandat || EIB egen risiko || I alt || Midler fra tredjeparter Asien og Latinamerika || 11 || 2 || 13 || — Middelhavsområdet || 7 || — || 7 || 9 Førtiltrædelseslande || 6 || 19 || 25 || — Østlige nabolande, Rusland || 16 || 1 || 17 || — Sydafrika || 2 || — || 2 || — Multiregional* || — || 4 || 4 || — I alt || 42 || 26 || 68 || 77 * Undertegnede transaktioner med fokus på to eller flere regioner Førtiltrædelseslandene forblev hovedmodtagere af EIB-finansiering uden for EU i 2013 med undertegnelser for 2,96 mia. EUR (25 nye transaktioner), hvilket repræsenterer 43,5 % af den samlede finansiering i de regioner, der falder ind under afgørelsen. EIB prioriterede kreditlinjer til SMV'er og transeuropæiske infrastrukturprojekter. Långivningen under EU-garantien faldt til 0,96 mia. EUR, og långivningen under førtiltrædelsesfaciliteten (egen risiko), beløb sig til 2,0 mia. EUR sammenlignet med 2,3 mia. EUR i 2012 (se tabel 1). Middelhavslandene kom under et vanskeligt pres i 2013 på grund af de politiske begivenheder. EIB's aktivitet faldt med 66 % fra 1,7 mia. EUR i 2012 til 0,6 mia. EUR (16 nye transaktioner). Ligesom i de foregående år var energi- og transportsektoren hovedmodtager af EIB-finansiering i Middelhavsområdet. EIB intensiverede også sin långivning til den private sektor med ni transaktioner for private equity og mikrofinansiering med midler fra tredjeparter. EIB's finansiering i de østlige nabolande og Rusland steg med 17 nye transaktioner til 1,8 mia. EUR (se tabel 1 og 4). Dette skyldtes hovedsagelig aktiviteter i Rusland. Politiske begivenheder tvang imidlertid EIB til at udsætte tre transaktioner i Ukraine og Rusland, som ellers ville være blevet gennemført i løbet af mandatperioden. Undertegnelse af yderligere potentielle transaktioner i Rusland afhænger af de relevante EU-sanktioner. Kommissionen vil overvåge og evaluere sandsynligheden for yderligere aktivering af garantifonden og eventuelle behov for tilførsel af nye midler. Desuden har dialogen mellem EU og Rusland på transportområdet stået stille siden 2012. Betingelserne for at genoptage transportsamarbejdet har ikke været opfyldt hidtil, og det bredere bilaterale forhold er blevet yderligere forværret i 2014 på grund af krisen i Ukraine. I Asien og Latinamerika voksede den samlede långivning til 1,24 mia. EUR (sammenlignet med 700 mio. EUR i 2012). Som det fremgår af tabel 5, var kreditlinjer til finansieringsinstitutter til udvikling af den private sektor den mest fremtrædende aktivitet i volumen af de transaktioner, der blev undertegnet i 2013, navnlig i førtiltrædelseslandene og de østlige nabolande. Disse blev efterfulgt af energi (især i Asien og Latinamerika) og transport og byudvikling. En opdeling efter sektor og region er angivet nedenfor. Tabel 5: Sektoropdeling af eksterne transaktioner undertegnet i 2013 under mandatet og på EIB's egen risiko Mio. EUR || Førtiltrædelses­lande || Middelhavs­området || Østlige nabolande, Rusland || Asien og Latinamerika || Sydafrika || I alt Energi || 199 || 253 || 105 || 867 || 110 || 1 534 Transport || 460 || 50 || 438 || — || || 948 Vand og kloakering || 6 || 77 || 64 || 60 || || 207 Kreditlinjer || 1 450 || 80 || 1 193 || 283 || || 3 006 Landbrug, fiskeri og skovbrug || 150 || || 6 || 21 || || 177 Industri || || 20 || || 9 || || 29 Finansielle tjenester || 192 || || || — || || 192 Telekommunikation || 300 || || || — || || 300 Byudvikling || 200 || 50 || || — || 150 || 400 I alt || 2 958 || 530 || 1 805 || 1 240 || 260 || 6 793 Noter: Foruden ovennævnte volumener blev der undertegnet egenkapital- og mikrofinansieringstransaktioner til i alt 53 mio. EUR med tredjepartsressourcer i lande i Middelhavsområdet. 3.2. Bidrag til EU's politikmålsætninger I afgørelsen fastsættes der tre horisontale overordnede målsætninger for alle regioner, der er omfattet af EU's budgetgaranti ("mandatmålsætninger"): i) modvirkning af og tilpasning til klimaforandringer ii) udvikling af sociale og økonomiske infrastrukturer iii) udvikling af den lokale private sektor, især støtte til små og mellemstore virksomheder. Yderligere understøttende målsætninger omfatter støtte til de generelle principper, der styrer Unionens optræden udadtil, jf. artikel 21 i TEU, og regional integration mellem partnerlandene, herunder økonomisk integration mellem førtiltrædelseslande, nabolande og Unionen. Regionale tekniske operationelle retningslinjer[6] har til formål at sikre, at EIB-finansiering under EU-garantien er i overensstemmelse med og supplerer EU's tilsvarende eksterne politikker, programmer og instrumenter i de regioner, der er omfattet af afgørelsen. Bidraget til mandatmålsætningen fremgår af følgende figur, der tager hensyn til både mandattransaktionerne i 2013 og faciliteterne for långivning på egen risiko. Næsten halvdelen af transaktionerne bidrager til mere end én målsætning. Det gælder især i forbindelse med klimaindsatsprojekter. Figur 2: Bidrag til mandatmålsætning (%) Tilpasning til og modvirkning af klimaforandringer EIB fortsatte i 2013 med at øge sin långivning til klimaforanstaltninger. Den supplerende beløbsramme til klimaforandringsmandatet på 2 mia. EUR hjalp med til at udvide antallet af de udviklingslande, hvor der foretages investeringer i klimaforanstaltninger, til andre lande end vækstøkonomierne. Ved udgangen af 2013 var, med hensyn til undertegnelse, 83 % af beløbsrammen på 2 mia. EUR (afsat i oktober 2011) blevet udnyttet, og saldoen var allerede fuldt ud øremærket til supplerende planlagte foranstaltninger, som blev undertegnet før mandatets udløb i juni 2014. Långivningen til klimaforanstaltninger forblev stærk i Asien med næsten 90 % af undertegnelserne, nåede op på omtrent 50 % i Latinamerika og Centralasien og 88 % af den nye finansieringsvolumen i Sydafrika. I Middelhavsområdet gik 50 % af den undertegnede finansiering i 2013 til klimaforanstaltninger. Der blev også mobiliseret betydelige beløb til finansiering af klimaprojekter i førtiltrædelseslandene og de østlige naboskabsregioner, men den samlede andel er mindre dér på baggrund af andre vigtige udlånsprioriteringer, især udvikling af den private sektor. Tabel 6: Udlån til eksterne klimaforanstaltninger i 2013 i de regioner, der er omfattet af afgørelsen || Klimaforanstaltninger under || Klima-foranstaltninger i alt || I % af samlede undertegnelser Mio. EUR || Klimaforandrings-mandatet || Det generelle mandat || EIB's facilitet for långivning på egen risiko Asien || 286 || 127 || 51 || 464 || 88 % Centralasien || 127 || || || 127 || 58 % Latin America || || 52 || 191 || 243 || 49 % Middelhavsområdet || || 253 || || 253 || 48 % Førtiltrædelseslande || 350 || || 159 || 509 || 17 % Østlige nabolande, Rusland || 243 || 5 || 19 || 267 || 15 % Sydafrika || || 230 || || 230 || 88 % I alt i mandatregioner || 1 006 || 667 || 421 || 2 094 || 31 % Energisektoren tegnede sig for den største andel opgjort i klimafinansieringsvolumen (1,3 mia. EUR) og antal projekter (16), hvilket især afspejlede det store behov for investeringer i energieffektivitet og vedvarende energi. Andre projekter, der har bidraget til målsætningen for EIB's klimaindsats, blev gennemført inden for bæredygtig transport (357 mio. EUR) og byudvikling (177 mio. EUR) eller "naturressourcer" (120 mio. EUR). I 2013 beløb undertegnelserne vedrørende klimaforanstaltninger sig til 2,1 mia. EUR og repræsenterede 31 % af EIB's samlede eksterne finansiering i de regioner, der er omfattet af afgørelsen. Denne andel ligger over EIB's samlede mål på 25 %. Den relativt store volumen, der blev undertegnet i 2013, kan forklares med et forholdsvis stort antal projektaftaler. Udvikling af sociale og økonomiske infrastrukturer EIB undertegnede i alt 46 eksterne transaktioner til en værdi af 3,6 mia. EUR for at bidrage til udviklingen af sociale og økonomiske infrastrukturer i forskellige sektorer. Dette omfatter ni transaktioner gennem formidlere, hvor den faktiske fordeling pr. sektor ikke kendes på forhånd. Som i tidligere år var den største andel inden for sektorerne energi (18 projekter) og transport (10 projekter). Udvikling af den lokale private sektor, især støtte til små og mellemstore virksomheder EIB støtter udviklingen af den lokale private sektor på forskellige måder, oftest med kreditlinjer til finansielle formidlere (fortrinsvis banker) med henblik på videreudlån til små og mellemstore virksomheder. Af de 51 eksterne foranstaltninger, der bidrog til udvikling af den lokale private sektor, var 36 lån til formidlere, der stillede 3,3 mia. EUR til rådighed for videreudlån til små og mellemstore virksomheder eller selskaber med mellemstor markedsværdi. Andre 12 % af disse transaktioner var direkte lån til større private virksomheder, og ni transaktioner er investeringer i private equity-fonde og mikrofinansieringsinstitutter. Regional integration Projekter i en række sektorer forventes at bidrage til regional integration. Af de 17 projekter (1,1 mia. EUR), der bidrager til regional integration, er seks direkte foranstaltninger i transportsektoren. Det drejer sig hovedsagelig om grænseoverskridende veje og regionale luftrutenet. Fire projekter bidrager via energisektoren. Dette aspekt var tydeligst i førtiltrædelsesregionen og de østlige nabolande, hvor ca. tre fjerdedele af de samlede eksterne udlån til støtte for regional integration er koncentreret. 3.3. Virkning og merværdi af EIB's transaktioner REM-rammen indeholder en vurdering af EIB's finansieringstransaktioner i hele deres livscyklus. Den bidrager til at udvælge sunde projekter, som er i overensstemmelse med EU's prioriteter baseret på konkrete resultater, og hvor EIB's engagement vil tilføre merværdi. Ved vurderingen identificeres der resultatindikatorer med basisniveauer og mål for at bedømme transaktionens forventede økonomiske, sociale og miljømæssige resultater. I hele projektets løbetid føres der kontrol med resultatindikatorer, og der aflægges rapport på to vigtige tidspunkter, nemlig ved projektets afslutning og tre år efter projektets afslutning for direkte foranstaltninger, ved afslutningen af investeringsperioden og ved afslutningen af private equity-fondes levetid og ved udgangen af tildelingsperioden for udlån via formidlere. Projekter rates i henhold til tre "søjler: i) i søjle 1 rates det forventede bidrag til EU's og landenes prioriteringer og støtteberettigelse i henhold til målsætningerne for EIB's mandat ii) i søjle 2 rates kvaliteten og forsvarligheden af foranstaltningen, baseret på de forventede resultater iii) i søjle 3 rates EIB's forventede finansielle og ikke-finansielle additionalitet. Arbejdsdokumentet indeholder mere detaljerede oplysninger om REM-begrebsrammen. Da der vil gå flere år, inden transaktioner godkendt under den nye REM-ramme fra 2012 producerer faktiske resultater, anvendes der i REM-rapporten seks casestudier til at redegøre for de faktiske resultater af aktuelle projekter. Nedenfor vises og drøftes derfor de forventede resultater for alle transaktioner, som blev undertegnet i de regioner, der er omfattet af mandatet. Figur 3: Fordeling af forventede REM-ratings pr. søjle af projekter undertegnet i 2013 Forventede resultater af alle transaktioner undertegnet i 2013 i de regioner, der er omfattet af mandatet: Som fordelingen af søjle 1-ratings viser, forventes mere end halvdelen af de transaktioner, der blev undertegnet i 2013, at yde et udmærket bidrag til målsætningerne under mandatet, hvilket vil sige et stort bidrag til både landenes egne udviklingsmål og EU's prioriteter for landet og/eller regionen. De projekter, som forventes at yde et "godt" bidrag, er i overensstemmelse med målsætninger under mandatet og kan yde et stort bidrag til enten landets egne eller EU's udviklingsmål og et moderat bidrag til det andet. For så vidt angår søjle 2 forventes 9 % af de undertegnede transaktioner at få en fremragende rating, herunder direkte transaktioner med et økonomisk afkast (ERR) på over 15 % eller formidlede transaktioner (kreditlinjer), som yder et exceptionelt bidrag til øget adgang til finansiering samt udvikling af den finansielle sektor i en kontekst med relativt lav risiko. Mere end 86 % af transaktionerne ventes at være "gode". Disse er direkte transaktioner med et gennemsnitligt ERR på 10 % til 15 %, eller formidlede transaktioner, som bidrager til at øge adgangen til finansiering og udvikle den finansielle sektor, om end i et højrisikomiljø med mindre sandsynlighed for resultater. Søjle 3-ratingserne viser, at ca. 21 % af de transaktioner, der blev undertegnet i 2013, forventes at have stor additionalitet - ofte forlænges den længste løbetid for gæld, der er tilgængelig for låntageren på markedet, med mere end 100 %; den økonomiske levetid for de aktiver, der skal finansieres, matches med mindst 80 %; indtager en førende rolle i forberedelsen, struktureringen og gennemførelsen af projektet. Andre 62 % forventes at yde et godt bidrag med betydelig additionalitet - ofte med en kombination af et betydeligt teknisk bidrag og sektorbidrag eller højere standarder og bedre sikring. De 17 % af de undertegnede transaktioner, som vurderedes at kunne give en rimelig additionalitet, var typisk standardprodukter, hvor der var brug for et begrænset bidrag til projektets udformning, strukturering eller gennemførelse. 4. SAMARBEJDE MED KOMMISSIONEN En liste over de eksisterende rammer for EIB's og Kommissionens samarbejde i 2013 med det formål at styrke sammenhængen i EU's samlede støtte i de regioner, der er omfattet af afgørelsen, findes i arbejdsdokumentet sammen med en oversigt over de finansieringsbeløb, EIB har indgået aftaler om som led i sin forvaltning af EU's budgetressourcer. Nogle af de vigtigste aktiviteter, der blev koordineret mellem de to institutioner i 2013, er skitseret nedenfor. 5. SAMARBEJDE MED INTERNATIONALE FINANSIERINGSINSTITUTTER Samarbejdet med andre internationale finansieringsinstitutter er en integreret del af EIB's aktiviteter, der varierer fra dialog vedrørende institutionelle forhold, horisontale spørgsmål og tematiske problemstillinger samt gensidige høringer til avancerede former for operationel samfinansiering og arbejdsdeling. I 2013 udgjorde samfinansieringen med andre internationale finansieringsinstitutter eller europæiske bilaterale institutioner 47 % af EIB's samlede undertegnelser med EU-garanti. Listen over samfinansierede transaktioner, som blev undertegnet i de regioner, der er omfattet af 2013-mandatet, findes i arbejdsdokumentet. En stor del af dialogen mellem de internationale finansieringsinstitutter finder sted i særlige arbejdsgrupper, der mødes regelmæssigt for at udveksle bedste praksis eller drøfte specifikke problemstillinger. En sådan gruppe har arbejdet med harmonisering af resultater blandt finansieringsinstitutter, der opererer i den private sektor, og i 2013 blev der dannet en lignende arbejdsgruppe for harmonisering af resultater af projekter i den offentlige sektor. Desuden nedsættes der ad hoc-arbejdsgrupper for at tage sig af specifikke emner, f.eks. søger G-20 og G-8 ofte input fra Verdensbanken og multilaterale udviklingsbanker. EIB deltager i andre fora, som f.eks. det møde for cheferne for de multilaterale udviklingsbanker (januar 2014), som blev tilrettelagt af EIB. EIB spiller også en vigtig rolle i EU-platformen for samarbejde og udvikling (EUBEC). [1] EUT L 280 af 27.10.2011, s. 1. [2] EIB – 06/2014 – ISBN 978-92-861-2059-6 "Annual Report 2013 on EIB activity in Africa, the Caribbean and Pacific, and the overseas territories". [3] EUT L 135 af 8.5.2014, s. 1. [4] http://www.eib.org/attachments/country/eib_rem_annual_report_2013_en.pdf [5] Jf. rapport fra Kommissionen til Europa-Parlamentet og Rådet om garantifonden og forvaltningen heraf i 2013 — COM(2014) 463 final af 16.7.2014 og SWD (2014)241 final. [6] Se arbejdsdokument fra Kommissionens tjenestegrene — COM(2012) 357 final. I henhold til afgørelse nr. 1080/2011/EU af 25. oktober 2011 skal Kommissionen forelægge Europa-Parlamentet og Rådet en endelig rapport om gennemførelsen af denne afgørelse. Den dækker EIB-finansieringstransaktioner, der er undertegnet i den periode, som afgørelsen[1] dækker fra 2007 til 30. juni 2014 efter forlængelsen af afgørelsen med seks måneder. Denne rapport supplerer den analyse af den årlige rapport for 2013 om EIB's eksterne aktiviteter med EU's budgetgaranti og tager hensyn til hele den faktiske periode, herunder de seks måneders forlængelse i 2014. I afgørelsen er det maksimale loft over EIB's finansieringstransaktioner under EU-garantien (29,5 mia. EUR) blevet fordelt på et generelt mandat på 27,5 mia. EUR og et klimaforandringsmandat på 2 mia. EUR. Det generelle mandat er opdelt i regionale lofter og underlofter. Udnyttelse af det eksterne mandat Den endelige udnyttelsesgrad for mandatet pr. 30. juni 2014 er samlet set 99 % (98 % for klimaforandringsmandatet) med små regionale forskelle som vist i tabellen nedenfor (beløb i mio. EUR). Politiske begivenheder tvang EIB til at udsætte tre transaktioner i Ukraine og Rusland, som ellers ville være blevet aftalt inden udgangen af juni. På grund af de uforudsete omstændigheder kunne det beløb, der blev omfordelt i de seneste seks måneder til de østlige nabolande kun udnyttes delvist (82 mio. EUR ud af 200 mio. EUR). Begivenheder i Thailand havde tilsvarende indvirkning på en transaktion. Tabel 1: Udnyttelse af det eksterne mandat 2007-2014 (til og med 30/6/2014) Lokale/regionale transaktioner under mandatet Det lokale/regionale vindue har vist sig at være det mest nyttige og har tjent EU's eksterne politikmålsætninger, da det har gjort det muligt for EIB at støtte en række yderst relevante projekter, navnlig støtte til små og mellemstore virksomheder, udvikling af kommunale infrastrukturer, sociale boliger og klimaindsats. Loftet på 2,6 mia. EUR for lokale/regionale transaktioner under EU's samlede garanti blev opbrugt i slutningen af juni 2014. Der blev undertegnet 27 transaktioner i ni lande. Låneudbetalinger til projekter, der støttes af mandatet Ved udgangen af juni 2014 var 14,4 mia. EUR, svarende til 50 % af nettoundertegnelserne, blevet udnyttet af låntagere til investeringsprojekter, der støttes af mandatet. Med tanke på, at en del af låneaftalerne først blev indgået for nylig og den ofte lange gennemførelsestid for projekter, forventes udbetalingsprocenten at stige gradvist i de kommende år. Tabel 2: Kumulative undertegnede nettolån og udbetalinger under mandatet ved udgangen af juni 2014 EIB's samlede finansiering — under mandatet og helt på EIB's egen risiko Samlet set i perioden 2007 til juni 2014 undertegnede EIB finansieringstransaktioner for 47,2 mia. EUR i de regioner, der er omfattet af mandatet, heraf 64 % (30,4 mia. undertegnet brutto) med EU-garanti, og resten under lånefaciliteter på EIB's helt egen risiko. EU samlede garanti dækker 22,7 mia. EUR i lån til stater eller lokale/regionale modparter, mens garantien for politiske risici dækker 7,7 mia. EUR i lån til den private sektor. Tabel 3: EIB's finansieringstransaktioner i mandatets geografiske områder pr. type garanti I løbet af mandatperioden undertegnede EIB lån i 46 lande, der er omfattet af afgørelsen. I 40 lande blev finansieringen ydet under mandatet med EU-garantien, mens den i 26 lande blev ydet under EIB's faciliteter på egen risiko. Alle undtagen tre modtagerlande (Kroatien, Israel og Rusland[2]) er udviklingslande i henhold til OECD's liste over modtagere af offentlig udviklingsbistand. 25 % af EIB's finansiering gik til lavere mellemindkomstlande (17 modtagerlande), lavindkomstlande (Tadsjikistan) eller mindst udviklede lande (Bangladesh og Nepal). Støtte til udvikling af infrastrukturer udgør det største virksomhed, især inden for energi- og transportsektoren, som tilsammen står for omtrent halvdelen (52 %) af transaktionerne under mandatet. Private virksomheders udvikling, primært via kreditlinjer til formidlende banker, kommer på andenpladsen med 47 % af långivningen på EIB's egen risiko og 20 % af lånene under mandatet. Finansiering for at forbedre vand- og afløbssystemer samt investeringer i sundhed og uddannelse blev finansieret næsten udelukkende under mandatet. Den samlede långivnings bidrag til EU's politikmålsætninger Siden 2007 har EIB undertegnet 437 transaktioner, heraf 271 under mandatet, 132 under faciliteter på egen risiko og 34 transaktioner med risikovillig kapital fra tredjepartsressourcer. Følgende diagram viser, hvordan alle disse transaktioner har bidraget til mandatets målsætninger med hensyn til mængde og andel af transaktioner undertegnet i 2007 til juni 2014. Figur 1: Samlet bidrag til mandatets målsætninger[3] I løbet af mandatet blev der finansieret 108 projekter med betydelige klimakomponenter. Klimafinansiering beløb sig til 12 mia. euro, hvilket svarer til 25 % af det samlede beløb, der blev indgået aftale om på basis af EIB's egne ressourcer (ekskl. transaktioner fra tredjepartsressourcer). Andelen for mandatet alene er 26 %. Tabel 4: Klimaforanstaltninger i 2007 til juni 2014 i de regioner, der er omfattet af afgørelsen Samfinansiering med andre internationale finansieringsinstitutter og kombinationer af lån og gavebistand I hele mandatperioden blev 58 % af EIB's finansiering under mandatet samfinansieret med andre internationale finansieringsinstitutter. Tabel 5: EIB's finansieringstransaktioner kombineret med EU's gavebistandsmidler eller samfinansieret med andre internationale finansieringsinstitutter 27 % af lånene under mandatet var kombineret med gavebistand, hovedsagelig i form af investeringstilskud eller teknisk bistand. For så vidt angår tildelinger fra EU-budgettet modtog WBIF og NIF de største bidrag i perioden 2007-2013, nemlig henholdsvis 229 mio. EUR og 223 mio. EUR. I denne periode modtog LAIF modtaget 25 mio. EUR, AIF 5,7 mio. EUR og IFCA 4,3 mio. EUR. Kombinationer af lån og gavebistand blev anvendt i mere end halvdelen (22) af de 40 lande, hvor EIB ydede finansiering under mandatet. [1] Gennemførelsen af mandatet blev indledt den 1. august 2007 (efter undertegnelsen af EU's garantiaftale) og blev forlænget indtil den 30. juni 2014. [2] Undertegnelse af yderligere potentielle transaktioner i Rusland vil være omfattet af de relevante EU-sanktioner. [3] Et enkelt projekt kan bidrage til flere af mandatets målsætninger.